	[image: image1.png]



	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

Tel 0256-408312, fax 0256-293606, www.dfmt.ro
	



SERVICIUL IMPOZITE SI TAXE PERSOANE JURIDICE I 

Nr. E22010-000278/15.02.2010
                                                                                                               APROBAT

                                                                                          PRIMAR 

                                                                                         DR. ING. GHEORGHE CIUHANDU
REFERAT

privind acordarea scutirii de la plata taxei pe cladiri aferenta cladirii situate in Timisoara Aleea Sanatatii nr. 15 datorata bugetului local al municipiului Timisoara pentru anul fiscal 2010, Asociatiei „Casa Faenza” 

In data de 07.01.2010, Asociatia „Casa Faenza”, CIF 14030850, cu sediul in Timisoara Aleea Sanatatii, nr. 15, depune cererea inregistrata la registratura Directiei Fiscale a Municipiului Timisoara sub nr. E22010-000278/07.01.2010, prin care solicita acordarea scutirii de la plata taxei pe cladiri aferenta anului fiscal 2010, datorata bugetului local al municipiului Timisoara pentru cladiriea situata in Timisoara Aleea Sanatatii nr. 15,  aflata in proprietatea Primariei Municipiului Timisoara, si asupra careia  Asociatia „Casa Faenza”  are drept de folosinta gratuita. 
In cuprinsul cererii, asociatia solicita acordarea scutirii in baza art. 250 alin (1) pct. 1 din Legea nr. 571/2003 privind Codul fiscal,  potrivit caruia nu se datoreaza impozit prin efectul legii pentru cladirile proprietate a statului, a unitatilor administrative – teritoriale sau a oricaror institutii publice, cu exceptia incaperilor care sunt folosite pentru activitati economice,  iar in cuprinsul declaratiei pe proprie raspundere a reprezentantului asociatiei, anexata cererii  se solicita acordarea scutirii de la plata taxei pe cladiri in baza prevederilor  art. 250 alin(1) pct. 19 din Legea nr. 571/2003 potrivit carora nu se datoreaza impozit, prin efectul legii, pentru cladirile utilizate pentru activitati social umanitare, de catre asociatii, fundatii si culte, potrivit hotararii consiliului local.
Aratam ca in mod gresit asociatia isi intemeiaza cererea pe prevederile art.250 alin.(1) pct.1din Legea 571/2003 redate mai sus, intrucat  aceste prevederi fac referire la situatia in care plata impozitului pe cladiri ar fi in sarcina statului, a unei unitati administrativ-teritoriale sau a unei institutii publice. In schimb, in speta, nu se datoreaza impozit pe cladiri, ci taxa pe cladiri, in conditiile art.249 alin.(3) din Legea nr.571/2003 privind Codul fiscal, potrivit caruia „Pentru cladirile proprietate publica sau privata a statului ori a unitatilor administrativ-teritoriale, concesionate, inchiriate, date in administrare ori în folosinta, dupa caz, persoanelor juridice, se stabileste taxa pe cladiri, care reprezinta sarcina fiscala a concesionarilor, locatarilor, titularilor dreptului de administrare sau de folosinta, dupa caz, in conditii similare impozitului pe cladiri.” 
Precizam ca potrivit art. 250 alin. 3 din Legea nr. 571/2003, persoanele care datoreaza taxa pe cladiri beneficiaza de aceleasi drepturi si  obligatii ca si contribuabilii care datoreaza impozit pe cladiri. Ca urmare, scutirea de la plata taxei pe cladiri se acorda in aceleasi conditii ca si scutirea de la plata impozitului. 
Considerăm că în cauză, sunt aplicabile prevederile art.250 alin.(1) pct.19 din Legea nr. 571/2003 privind Codul fiscal potrivit carora nu se datoreaza impozit, prin efectul legii, pentru cladirile utilizate pentru activitati social umanitare, de catre asociatii, fundatii si culte, potrivit hotararii consiliului local. Astfel, potrivit art. 250 alin. (1) pct. 19 din Lege nr. 571/2003, pentru acordarea scutirii de la plata impozitului pe cladiri,  trebuie indeplinite cumulativ conditiile instituite prin acest articol, respectiv: cladirile sa fie utilizate de catre asociatii, fundatii sau culte; cladirile sa fie utilizate pentru activitati social umanitare. 
Potrivit Actului Constitutiv  al Asociatiei „Casa Faenza”, autentificat prin incheierea nr. 1514/26.04.2001 Asociatia” Casa Faenza” este persoana juridica romana de drept privat fara scop patrimonial.
Potrivit Actului aditional nr. 2/06.11.2006 la Statutul Asociatiei „Casa Faenza” autentificat prin incheierea nr.1515/26.04.2001:
· „Scopul Asociatiei „Casa Faenza” este de a imbunatatii conditiile de viata si adaptabilitate sociala avand in vedere cresterea calitatii vietii a copiilor cu elemente si tulburari din spectrul autist cu varsta intre 0 si 18 ani, din Timisoara.”

· „Obiectivele asociatiei, in vederea realizarii scopului ei, sunt urmatoarele:
a) respecta si promoveaza drepturile copilului, in interesul superior al acestuia, in baza  Conventiei ONU privind Drepturile Copilului si Carta persoanelor autiste, precum si legislatia care le completeaza;
b) implementeaza o strategie activa de promovare a accesului nediscriminativ, la viata in comunitate a copiilor cu elemente si tulburari din spectrul autist;
c) evalueaza si acorda asistenta terapeutica specializata, in echipa multidisciplinara copiilor/adolescentilor (0-8 ani) beneficiari;

d) coordoneza metodologic si colaboreaza, in adaptarea in sistemul educational (prescolar si scolar) la nevoile personalizate ale copilului cu elemente si tulburari din spectrul autist;

e) informeaza si formeaza membrii familiilor  din care provin benefiarii, in calitate de co-terapeuti la procesul de asistare specializata al copilului;

f) creste gradul de formare si de dezvoltare profesionala a personalului de specialitate angajat in asistarea terapeutica a copiilor beneficiari;

g) elaboreza criterii, metode si standarde privind serviciile si practicile pentru asistenta terapeutica a copiilor  cu elemente si tulburari din spectrul autist;

h) acorda formare si expertiza in domeniul serviciilor destinate copiilor cu elemente si tulburari din spectrul autist;

i) dezvolta servicii complementare si conexe, precum si retele de servicii, destinate copiilor cu elemente si tulburari din spectrul autist si familiilor acestora;
j) contacteaza institutii specializate, in vederea colaborarii si integrarii tinerilor din spectrul autist, care au depasit varsta de 18 ani;
k) dezvolta proiecte nationale si internationale, in vederea diversificarii si promovarii serviciilor desfasurate; 

l) atrage surse de finantare si mijloace materiale destinate scopului  in vederea caruia a fost creata asociatia.
Potrivit declaratiei pe proprie raspundere a d-nei  Antal Marinela in calitate de  reprezentant al Asociatiei „Casa Faenza”, anexata cererii de acordare a scutirii de la plata taxei pe cladiri aferenta anului 2010,   cladirea situata in Timisoara, Aleea Sanatatii nr. 15 (cladire aflata in proprietatea Primariei Municipiului Timisoara si asupra carei asociatia are drept de folosinta gratuita pe o perioada de 49 de ani) este utilizata de asociatie pentru activitati social umanitare, si anume, acordarea gratuita de servicii sociale in unitati specializate care asigura ingrijirea sociala, activitati de recuperare, reabilitare si reinsertie sociala pentru copii cu sindrom autist. In cuprinsul declaratiei pe proprie raspundere se mentionaeza faptul ca asociatia nu desfasoara activitati economice. 
In vederea verificarii indeplinirii conditiei de acordare a scutirii de la plata taxei pe cladiri pe anul 2010  aferenta cladirii situate in Timisoara, Aleea Sanatatii nr. 15, conditie prevazuta de art. 250 alin.1 pct. 19 din Legea nr.571/2003 privind Codul fiscal,  constand in utilizarea cladirii pentru activitati social umanitare, in data de 05.02.2010, organul fiscal a  efectuat o cercetare la fata locului, respectiv la cladirea situata in Timisoara, Aleea Sanatati,  nr. 15, intocmind in acest sens Procesul- Verbal incheiat la data de 05.02.2010. 
Potrivit Procesului-Verbal incheiat la data de 05.02.2010 urmare a efectuarii cercetarii la fata locului: in niciuna din incaperile cladirii situate in Timisoara, Aleea Sanatatii,  nr. 15, nu se desfasoara activitati economice, neexistand indicii din care sa rezulte alta stare de fapt decat cea prezentata de reprezentantul asocitiei in cuprinsul declaratiei inregistrata la Directia Fiscala a Municipiului Timimisoara. 

Astfel, având în vedere cele prezentate mai sus,  consideram ca pentru cladirea situata in Timisoara, Aleea Sanatatii nr. 15, Asociatia „ Casa Faenza”, se incadreaza in prevederile art.250 alin.1 pct. 19 din Legea 571/2003 privind codul fiscal, prevederi ce reglementeaza acordarea scutirii de la plata impozitului respectiv taxei pe cladiri asociatiilor  pentru cladirile utilizate de acestea pentru activitati social umanitare.

Menționăm faptul ca taxa pe clădiri aferenta cladirii situate in Timisoara Aleea Sanatatii nr. 15, datorata de catre Asociatia „ Casa Faenza” bugetului local al Municipiului Timisoara pentru anul fiscal 2010 este in cuantum de 15.940 lei.  

Avand in vedere cele de mai sus,

PROPUNEM:

Acordarea scutirii de la plata taxei pe cladiri aferenta cladirii situata in  Timisoara Aleea Sanatatii nr. 15, in cuantum  de 15.940 lei, datorata bugetului local pentru anul  fiscal 2010, Asociatiei „Casa Faenza”, CIF 14030850, cu sediul in Timisoara Aleea Sanatatii, nr.15, in baza art. 250 alin.(1) pct. 19 coroborat cu art. 249 alin.(3) din Legea nr. 571/2003 privind Codul fiscal. 

